Na temelju članka 391. Zakona o vlasništvu i drugim stvarnim pravima («Narodne novine», br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12 i 152/14), članka 48. st.1. toč. 5. Zakona o lokalnoj i područnoj (regionalnoj) samoupravi («Narodne novine», br. 33/01, 60/01, 129/05 i 109/07,125/08 i 36/09, 150/11, 144/12, 123/17 i 98/19), članka 68. stavka 1. Statuta Grada Umaga-Umago („Službene novine Grada Umaga-Umago“, broj 9/09, 3/13, 9/18, 13/18 – pročišćeni tekst, 7/19, 4/20 i 8/20 – pročišćeni tekst), članaka 5. – 11. Odluke o raspolaganju nekretninama u vlasništvu Grada Umaga („Službene novine Grada Umaga“ br. 15/13, 9/16 i 12/17) i Zaključka gradonačelnika Grada Umaga - Umago, KLASA: 944-01/20-01/29, URBROJ: 2105/05-02-20-3, od 27. svibnja 2020. godine, raspisuje se:

**J A V N I N A T J E Č A J**

**za prodaju nekretnina u vlasništvu Grada Umaga - Umago**

1. Raspisuje se Javni natječaj za prodaju nekretnina u vlasništvu Grada Umaga - Umago te se na prodaju izlažu sljedeće nekretnine:

***U katastarskoj općini Umag*:**

|  |  |  |  |  |  |  |  |
| --- | --- | --- | --- | --- | --- | --- | --- |
| **r.br.** | **k.č.br.** | **kat.****općina** | **naselje** | **namjena nekretnine** | **površina****u m2** | **početna cijena****u kn** |  **jamčevina** |
| **1.** | **1839/135** | **Umag** | **Polezine**  | **Zemljište u građevinskom području** |  **180** | **192.340,00**  | **19.234,00** |
| **2.**  | **1839/137** | **Umag** | **Polezine** | **Zemljište u građevinskom području** |  **180** | **192.340,00**  | **19.234,00** |
| **3.**  | **1839/140** | **Umag**  | **Polezine** | **Zemljište u građevinskom području** |  **247** | **273.340,00**  | **27.334,00** |
| **4.**  | **1839/141** | **Umag** | **Polezine** | **Zemljište u građevinskom području** |  **156** | **166.340,00** | **16.634,00** |
| **5.**  | **1430/2** | **Umag** | **Polezine**  | **Zemljište u građevinskom području** |  **220** | **251.340,00**  | **25.134,00** |
| **6.**  | **1565** | **Umag** | **Komunela**  | **Zemljište u građevinskom području** |  **452** | **367.400,00** | **36.740,00** |
| **7.**  | **4710/4** | **Umag** | **Murine** | **Zemljište u građevinskom području** |  **886** | **485.425,00** | **48.542,50** |
| **8.**  | **4710/5** | **Umag** | **Murine** | **Zemljište u građevinskom području** |  **857** | **470.425,00** | **47.042,50** |
|  **9.** | **4710/7****4711/7** | **Umag** | **Murine** | **Zemljište u građevinskom području** |  **864** **181** | **541.850,00** | **54.185,00** |
| **10.**  | **4783/5** | **Umag** | **Murine** | **Zemljište u građevinskom području** |  **1.137** | **547.636,00** | **54.763,60** |
| **11.**  | **3896** | **Umag** | **Špina** | **Zemljište u građevinskom području** |  **174** | **207.325,00** | **20.732,50** |

***U katastarskoj općini Petrovija:***

|  |  |  |  |  |  |  |  |
| --- | --- | --- | --- | --- | --- | --- | --- |
| **12.** | **556/2** | **Petrovija** | **Vilanija**  | **Zemljište u građevinskom području** |  **296** | **123.203,50** | **12.320,35** |
| **13.**  | **761** | **Petrovija**  | **Jeci**  | **Zemljište u građevinskom području** |  **99** |  **53.637,00** | **5.363,70** |
| **14.**  | **42/3 zgr.** **42/7 zgr.**  | **Petrovija** |  **Petrovija**  | **Zemljište u građevinskom području** |  **356** **86**  | **132.350,00** | **13.235,00** |

***U katastarskoj općini Materada:***

|  |  |  |  |  |  |  |  |
| --- | --- | --- | --- | --- | --- | --- | --- |
| **15.** | **580/2** | **Materada** | **Juricani**  | **Zemljište u građevinskom području** |  **231** | **146.238,00**  |  **14.623,80** |
| **16.**  | **43/7 zgr.** | **Materada**  |  **Čepljani**  | **Zemljište u građevinskom području** |  **94** | **36.600,00** | **3.660,00** |

***U katastarskoj općini Lovrečica***

|  |  |  |  |  |  |  |  |
| --- | --- | --- | --- | --- | --- | --- | --- |
| **17.**  | **72/1 zgr.** **72/2 zgr.**  | **Lovrečica**  | **Šverki**  | **Ruševina** **Ruševina i dvorište**  | **80****60** | **391.770,00** | **39.177,00** |

 **Opće napomene:**

 U odnosu na zemljišta koja se izlažu prodaji u ovom Javnom natječaju ne obračunava se porez na dodanu vrijednost budući da ista nisu građevinska zemljišta u smislu članka 40. stavka 6. Zakona o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19) odnosno za ista nije izdan izvršni akt kojim se odobrava građenje.

 U odnosu na objekte koji se izlažu na prodaju u ovom Javnom natječaju ne obračunava se porez na dodanu vrijednost budući da je isporuka građevina ili njihovih dijelova i zemljišta na kojem se one nalaze sukladno odredbi članka 40. stavak 1. točka j. Zakona o porezu na dodanu vrijednost oslobođena plaćanja istoga.

Porez na promet nekretnina, kao i eventualna naknada za prenamjenu zemljišta sukladno odredbama Zakona o poljoprivrednom zemljištu nije uračunata u početnu cijenu nekretnina koje se izlažu na prodaju u ovom Javnom natječaju.

1. **Opis nekretnina koje su predmet prodaje:**

 Nekretnine koje su predmet prodaje, a u tablici su označene pod rednim brojevima **1. -6. odnosno k.č.br. 1839/135, k.č.br. 1839/137, k.č.br. 1839/140, k.č.br. 1839/141, k.č.br. 1430/2 i k.č.br. 1565, sve k.o. Umag,** nalaze se u građevinskom području izgrađenog dijela naselja Umag.

 **Za predmetno područje primjenjuju se odredbe:**

- Prostornog plana uređenja Grada Umaga („Službene novine Grada Umaga-Umago“ broj 3/04., 9/04., 6/06., 8/08. - pročišćeni tekst, 5/10., 5/11., 5/12., 21/14., 10/15., 11/15. - pročišćeni tekst, 19/15., 2/16. - pročišćeni tekst, 12/17. i 18/17. - pročišćeni tekst; u daljnjem tekstu: PPUG Umaga);

- Urbanističkog plana uređenja Umag („Službene novine Grada Umaga-Umago“ broj [10](http://www.umag.hr/download.aspx?f=sluzbene_novine_grada_umaga_CRO&fajl=2003/Sluzbene_novine_Grada_Umaga_08_03.pdf)/19; u daljnjem tekstu: UPU Umag).

 **Za predmetno područuje primjenjuju se odredbe UPU Umag.**

 Predmetne nekretnine nalaze se unutar obuhvata UPU Umag, u zoni stambene namjene "S" (kartografski prikaz 1.-korištenje i namjena površina):

- k.č.br. 1839/134, k.č.br. 1839/135, k.č.br. 1839/137, k.č.br. 1839/140, k.č.br. 1839/141 i k.č.br. 1430/2, sve k.o.Umag nalaze se u zoni 1.3. - Niska stambena izgradnja veće gustoće (kartografski prikaz 4.b - uvjeti gradnje): Građevine u nizu planiraju se isključivo kao jednoobiteljske i obiteljske s jednom ili dvije stambene jedinice. Jednobiteljske građevine unutar ove namjene su homogene stambene namjene bez mogućnosti planiranja poslovnih prostora. Postojeće građevine rekonstruiraju se prema pravilima za novu gradnju. (članak 125. UPU-a);

- k.č.br. 1565 k.o.Umag se nalazi u zoni 1.4. - Niska stambena izgradnja srednje gustoće (kartografski prikaz 4.b - uvjeti gradnje): Jednobiteljske i obiteljske građevine unutar ove namjene su homogene stambene namjene bez mogućnosti planiranja poslovnih prostora. Unutar višeobiteljskih građevina moguće je u prizemnoj etaži planirati poslovne sadržaje koji ne remete kvalitetu stanovanja u građevini (članak 127. UPU-a).

- prema katografskom prikazu 4.a. - način i uvjeti gradnje - oblici korištenja: k.č.br 1839/140, k.č.br. 1839/141, k.č.br. 1839/135, k.č.br. 1839/137 i k.č.br.1565, sve k.o.Umag, nalaze se u području oblika korištenja - rekonstrukcija - promjena korištenja radi poboljšanja funkcionalnosti dijelova naselja (uklanjanje, zamjena, sanacija, obnova), dok se k.č.br 1839/134 i k.č.br .1430/2, obje k.o.Umag, nalaze u području oblika korištenja - nova gradnja.

 **Napomene:**

 Za provedbu zahvata u prostoru potrebno je utvrditi građevnu česticu i zadovoljiti uvjete propisane planovima iz točke I. te posebne uvjete i uvjete priključenja javnopravnih tijela u postupku utvrđivanja uvjeta za izradu glavnog projekta i ishođenja akta za gradnju građevine.

 Primjeri uvjeta koje je potrebno zadovoljiti su:

- tehnički uvjeti priključenja na javnu prometnu površinu (kolni prilaz),

- tehnički uvjeti priključenja na javne komunalne sustave: vodoopskrba, odvodnja, odvoz komunalnog otpada, elektroenergetski sustav te ostali,

- posebni uvjeti koji se utvrde shodno smjernicama javnopravnih tijela u postupku utvrđivanja posebnih uvjeta i uvjeta priključenja.

 Oblik i veličina građevne čestice određuju se imajući u vidu namjenu i vrstu građevina koja se planira graditi na toj čestici, prometnu površinu s koje se osigurava pristup na građevnu česticu, konfiguraciju i druge karakteristike terena, posebne uvjeta građenja i druge dokumente od značaja za određivanje oblika i veličine građevne čestice. Oblik i veličina građevne čestice utvrđuju se za zahvate koji se odnose na rekonstrukciju postojećih građevina i izgradnju novoplaniranih građevina (članak 9. UPU-a).

 Sve predmetne parcele nalaze se unutar zaštićenog obalnog pojasa mora (ZOP-a)

 Prema kartografskom prikazu UPUa 3.-uvjeti korištenja, uređenja i zaštite površina sve predmetne parcele se nalaze na području pojačane erozije - zona fliša, dok se k.č.br. 1565 k.o.Umag nalazi i u poplavnom području na dan 19.09.2010. godine.

 Na predmetnom području u tijeku je izrada i donošenje:

- Izmjena i dopuna PPUG Umaga („Službene novine Grada Umaga-Umago“ broj 4/17.).

- Odluke o provođenju postupka stavljanja izvan snage dijela UPU Umag („Službene novine Grada Umaga-Umago“ broj 10/19.).

- UPU Umag – Istok („Službene novine Grada Umaga-Umago“ broj 10/19.).

**Posebne napomene:**

**Na nekretnini oznake k.č.br. 1839/135 k.o. Umag izgrađena je pomoćna zgrada koja se koristi u sklopu okućnice od strane vlasnika, odnosno posjednika susjednih nekretnina.**

**Nekretnina oznake k.č.br. 1839/137 k.o. Umag koristi se kao dio okućnice od strane vlasnika stambenih objekata na susjednim nekretninama.**

**Na nekretnini oznake k.č.br. 1839/140 k.o. Umag izgrađene su pomoćne zgrade te nadstrešnica za vozila koji se objekti koriste u sklopu okućnice od strane vlasnika, odnosno posjednika objekata na susjednim nekretninama.**

**Nekretnina oznake k.č.br. 1839/141 k.o. Umag koristi se kao dio okućnice od strane vlasnika stambenih objekata na susjednim nekretninama.**

**Na nekretnini oznake k.č.br. 1430/2 k.o. Umag izgrađena je nadstrešnica u južnom dijelu, dok je ostali dio zemljišta ograđen u sklopu okućnice od strane vlasnika, odnosno posjednika susjedne nekretnine te se taj dio koristi kao vrtno – parkova površina.**

**Za objekte koji su izgrađeni na naznačenim nekretninama, uvidom u urudžbeni registar predmeta nisu evidentirani podneseni zahtjevi za ozakonjenje istih.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nekretnine koje su predmet prodaje, a u tablici su označene pod rednim brojevima **7. -9. odnosno k.č.br. 4710/4, k.č.br. 4710/5, k.č.br. 4710/7 i k.č.br. 4711/7 sve k.o. Umag,** nalaze se građevinskom u području neizgrađenog dijela naselja Murine.

 **Za predmetno područje primjenjuju se odredbe:**

- Prostornog plana uređenja Grada Umaga („Službene novine Grada Umaga-Umago“ broj 3/04., 9/04., 6/06., 8/08. - pročišćeni tekst, 5/10., 5/11., 5/12., 21/14., 10/15., 11/15. - pročišćeni tekst, 19/15., 2/16. - pročišćeni tekst, 12/17. i 18/17. - pročišćeni tekst; u daljnjem tekstu: PPUG Umaga);

- Provedbenog urbanističkog plana stambenog naselja "Murine" - Umag - izmjene i dopune ("Službene novine Općine Buje" br.: 4/90., 5/90., 10/90., 6/92., "Službene novine Grada Umaga" br.: 01/99; u daljnjem tekstu: PUP stambenog naselja Murine).

Uvidom u grafički dio PPUG Umaga, kartografski prikaz broj 4.2. – „Granice građevinskih područja, Granica zaštićenog obalnog područja mora - prostor ograničenja, Granice obuhvata prostornih planova užeg područja“, utvrđeno je da obuhvat predmetnih katastarskih čestica nalazi se unutar granica građevinskog područja Murine – neizgrađeni dio naselja.

 **Za predmetno područje primjenjuju se odredbe plana PUP stambenog naselja Murine.**

 Uvidom u grafički dio PUP stambenog naselja Murine, nacrt broj 6. „Plan parcela“, utvrđeno je da katastarska čestica broj 4710/3 k.o. Umag dio planske parcele oznake 135.

 Za provedbu zahvata u prostoru potrebno je formirati građevnu česticu shodno važećoj prostornoplanskoj dokumentaciji.

 Na temelju tekstualnih odredbi PUP stambenog naselja Murine, na građevnoj čestici planske oznake 135 predviđena je izgradnja samostojećeg objekta stambene namjene katnosti P+1 (prizemlje+prvi kat). Okvirna površina planske čestice oznake 135 iznosi 732 m2 dok planirani koeficijent izgrađenosti građevne čestice u rasponu je od min 20% do max 25% moguće izgrađenosti građevne čestice.

 Uvidom u grafički dio PUP stambenog naselja Murine, nacrt broj 4 – „Urbanističko-tehnički uvjeti“, utvrđeno je da gradivi dio planske građevne čestice udaljen je 5 m od ruba čestice te da na zapadnom predijelu, na kojem čestica graniči sa prometnom površinom, propisan je građevinski pravac kojim je određena potrebna udaljenost od 7 m od ruba pročelja buduće građevine do ruba građevne čestice.

 Uvidom u grafički dio PUP stambenog naselja Murine nacrt broj 6. „Plan parcela, utvrđeno je da katastarska čestica broj 4710/4 k.o. Umag nalazi se unutar obuhvata planske čestice oznake 136.

 Na temelju tekstualnih odredbi PUP stambenog naselja Murine, na građevnoj čestici planske oznake 136 predviđena je izgradnja samostojećeg objekta stambene namjene katnosti P+1 (prizemlje+prvi kat). Okvirna površina planske čestice oznake 136 iznosi 903 m2 dok planirani koeficijent izgrađenosti građevne čestice u rasponu je od min 17% do max 20% moguće izgrađenosti građevne čestice.

 Uvidom u grafički dio PUP stambenog naselja Murine, nacrt broj 4 – „Urbanističko-tehnički uvjeti“, utvrđeno je da gradivi dio planske građevne čestice udaljen je 5 m od ruba čestice (sjever i istok) te da na zapadnom i južnom dijelu predmetne nekretnine gdje čestica graniči sa prometnom površinom propisan je građevinski pravac kojime je određena potrebna udaljenost od ruba pročelja buduće građevine do ruba građevne čestice.

 Uvidom u grafički dio PUP stambenog naselja Murine nacrt broj 6. „Plan parcela, utvrđeno je da katastarska čestica broj 4710/5 k.o. Umag nalazi se unutar obuhvata planske čestice oznake 137.

 Na temelju tekstualnih odredbi PUP stambenog naselja Murine, na građevnoj čestici planske oznake 137 predviđena je izgradnja samostojećeg objekta stambene namjene katnosti P+1 (prizemlje+prvi kat). Okvirna površina planske čestice oznake 137 iznosi 902 m2 dok planirani koeficijent izgrađenosti građevne čestice u rasponu je od min 17% do max 20% moguće izgrađenosti građevne čestice.

 Uvidom u grafički dio PUP stambenog naselja Murine, nacrt broj 4 – „Urbanističko-tehnički uvjeti“, utvrđeno je da gradivi dio planske građevne čestice udaljen je 5 m od ruba čestice te da na istočnom i južnom dijelu predmetne nekretnine gdje čestica graniči sa prometnom površinom propisan je građevinski pravac kojime je određena potrebna udaljenost od ruba pročelja buduće građevine do ruba građevne čestice.

 Uvidom u grafički dio PUP stambenog naselja Murine, nacrt broj 6. „Plan parcela“, utvrđeno je da katastarske čestice broj 4710/7 i 4711/7 obje k.o. Umag nalaze se unutar obuhvata planske čestice oznake 138.

 Na temelju tekstualnih odredbi PUP stambenog naselja Murine, na građevnoj čestici planske oznake 138 predviđena je izgradnja samostojećeg objekta stambene namjene katnosti P+1 (prizemlje+prvi kat). Okvirna površina planske čestice oznake 138 iznosi 1036 m2 dok planirani koeficijent izgrađenosti građevne čestice u rasponu je od min 14% do max 17% moguće izgrađenosti građevne čestice.

 Uvidom u grafički dio PUP stambenog naselja Murine, nacrt broj 4 – „Urbanističko-tehnički uvjeti“, utvrđeno je da gradivi dio planske građevne čestice udaljen je 5 m od sjevernog ruba čestice, 10 m od zapadnog i 8 m od južnog ruba građevne čestice te da na istočnom predijelu, na kojem čestica graniči sa prometnom površinom, propisan je građevinski pravac kojime određena je potrebna udaljenost od ruba pročelja buduće građevine do ruba građevne čestice.

 Za izgradnju građevine visokogradnje treba osigurati određeni broj parkirališnih mjesta prema odredbama iz članka 165. PPUG Umaga: potreban broj parkirališnih mjesta mora se osigurati na građevnoj čestici. Parkirališna mjesta su minimalnih dimenzija 5,0x2,5 m (odnosno 5x3,7 m za automobil osoba sa invaliditetom i osoba smanjene pokretljivosti) za poprečno parkiranje. Normativ za stambene i višestambene građevine izvan prostora ograničenja ZOP-a iznosi 2 parkirna mjesta na 1 funkcionalnu jedinicu.

 **Napomene:**

 Za provedbu zahvata u prostoru potrebno je utvrditi građevnu česticu i zadovoljiti uvjete propisane PPUG Umaga i PUP stambenog naselja Murine te posebne uvjete i uvjete priključenja javnopravnih tijela u postupku utvrđivanja uvjeta za izradu glavnog projekta i ishođenja akta za gradnju građevine.

Primjeri uvjeta koje je potrebno zadovoljiti su:

- tehničkih uvjeti priključenja na javnu prometnu površinu (kolni prilaz),

- tehnički uvjeti priključenja na javne komunalne sustave: vodoopskrba, odvodnja, odvoz komunalnog otpada, elektroenergetski sustav te ostali,

- posebni uvjeti koji se utvrde shodno smjernicama javnopravnih tijela u postupku utvrđivanja posebnih uvjeta i uvjeta priključenja.

 Uvidom u grafički dio PPUG Umaga, kartografski prikaz broj 3.A – „Uvjeti za korištenje, uređenje i zaštitu prostora, Područja posebnih uvjeta korištenja“, utvrđeno je da se obuhvat predmetnih katastarskih čestica ne nalazi na području pod arheološkom zaštitom.

 Uvidom u grafički dio PPUG Umaga, kartografski prikaz broj 3.B – „Uvjeti za korištenje, uređenje i zaštitu prostora, Područja posebnih ograničenja u korištenju“, utvrđeno je da se obuhvat predmetnih katastarskih čestica nalazi u vodonosnom području – državne rezerve podzemnih voda treće razine izvan vodozaštitnog područja II. i III. zone zaštite.

 Obuhvat predmetnih katastarskih čestica nalazi se unutar obalnog područja mora i voda te izvan prostora ograničenja Zaštićenog obalnog područja mora (ZOP).

 Na predmetnom području u tijeku je izrada i donošenje:

* Izmjena i dopuna PPUG Umaga („Službene novine Grada Umaga-Umago“ broj 4/17.).

 **Posebne napomene:**

 **Nekretnine naznačene pod red.brojem 9., odnosno k.č.br. 4710/7 i k.č.br. 4711/7, obje k.o. Umag izlažu se na prodaju kao cjelina, obzirom čine jednu plansku građevinsku česticu prema odredbama važeće prostornoplanske dokumentacije.**

 **Na nekretninama oznaka k.č.br. 4710/4, k.č.br. 4710/5, k.č.br. 4710/7, sve k.o. Umag u nadležnim zemljišnim knjigama uknjiženo je pravo služnosti niskonaponske kabelske mreže za korist Hrvatske elektroprivrede d.d.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nekretnina koja je predmet prodaje, a u tablici je označena pod **rednim brojem 10. odnosno **k.č.br. 4783/5**** **k.o. Umag**, nalazi se u neizgrađenom uređenom dijelu građevinskog područja naselja Murine, i to u sjevernom i sjeveroistočnom dijelu istog. Za navedeno područje kao prostorno planski dokument na snazi je Provedbeni urbanistički plan stambenog naselja Murine - Umag („Službene novineOpćine Buje”, br. 4/90, 5/90, 10/90, 6/92; „Službene novine Grada Umaga”,br. 1/99 i 18/15; u daljnjem tekstu: Plan).

Sukladno odredbama citiranog Plana, na predmetnoj nekretnini predviđena je stambena namjena te se na istoj mogu graditi stambeni objekti etažnosti P+1**.**

****Posebna napomena:****

**Predmetna nekretnina djelomično je komunalno opremljena.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nekretnina koja je predmet prodaje, a u tablici je označena pod **rednim brojem 11., odnosno **k.č.br. 3896 k.o. Umag,**** nalazi se unutar granica građevinskog područja naselja Špina.

 **Za predmetno područje primjenjuju se odredbe:**

- Prostornog plana uređenja Grada Umaga („Službene novine Grada Umaga-Umago“ broj 3/04., 9/04., 6/06., 8/08. - pročišćeni tekst, 5/10., 5/11., 5/12., 21/14., 10/15., 11/15. - pročišćeni tekst, 19/15., 2/16. - pročišćeni tekst, 12/17. i 18/17. - pročišćeni tekst; u daljnjem tekstu: PPUG Umaga).

 Predmetna nekretnina nalazi se unutar prostora ograničenja zaštićenog obalnog područja mora.

 **Posebna napomena:**

 **Na dijelu predmetne nekretnine izgrađena je slobodnostojeća manje zahtjevna stambena zgrada u svezi koje je stambene zgrade vlasnik susjedne nekretnine oznake k.č.br. 3902 k.o. Umag ishodio pravomoćno Rješenje o izvedenom stanju, KLASA: UP/I-361-05/18-02/686, URBROJ: 2105/05-09/05-19-16, od 29. srpnja 2019. godine.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nekretnina koja je predmet prodaje, a u tablici je označena pod **rednim brojem 12., odnosno **k.č.br. 556/2 k.o. Petrovija**** nalazi se unutar granica građevinskog područja naselja Vilanija – izgrađeni dio.

 **Za predmetno područje primjenjuju se odredbe:**

- Prostornog plana uređenja Grada Umaga („Službene novine Grada Umaga“ br. 03/04, 09/04, 06/06, 08/08- pročišćeni tekst, 05/10, 05/11, 05/12 i 21/14,10/15, 11/15- pročišćeni tekst,19/15 i 2/16- pročišćeni tekst, 12/17, 18/17- pročišćeni tekst).

Predmetno zemljište nalazi se u jugoistočnom dijelu naselja Vilanija, koje je u dobroj vezi sa svim centralnim sadržajima naselja Petrovija i Umag.

Zemljište ima pristup s javne prometne površine koja ga dotiče uz jugoistočnu granicu.

Komunalna opremljenost predmetne lokacije može se smatrati dobrom.

U naravi predmetno zemljište predstavlja zelenu površinu koju svojom voljom održava treća osoba koja posjeduje vlastitu nekretninu u neposrednom susjedstvu te koja predmetnu nekretninu u vlasništvu Grada Umaga – Umago koristi kao parkiralište.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nekretnina koja je predmet prodaje, a u tablici je označena pod **rednim brojem 13., odnosno **k.č.br. 761 k.o. Petrovija,**** nalazi se unutar granica građevinskog područja naselja Jeci – izgrađeni dio.

 **Za predmetno područje primjenjuju se odredbe:**

- Prostornog plana uređenja Grada Umaga („Službene novine Grada Umaga“ br. 03/04, 09/04, 06/06, 08/08- pročišćeni tekst, 05/10, 05/11, 05/12 i 21/14,10/15, 11/15 - pročišćeni tekst,19/15 i 2/16 - pročišćeni tekst, 12/17, 18/17- pročišćeni tekst).

 Predmetno zemljište predstavlja dvorište koje se koristi kao okućnica za potrebe susjedne k.č.br. 97 zgr. k.o. Petrovija, te predstavlja funkcionalnu cjelinu s navedenom k.č.

 U naravi radi se o dijelu zemljišta nepravilnog oblika preostalog nakon asfaltiranja prometnice u naselju Jeci.

 Predmetno zemljište nije iskoristivo za samostalnu gradnju.

 **Posebne napomene:**

 **Predmetna nekretnina u valjanom je zakupu i posjedu od strane vlasnika susjedne k.č.br. 97 zgr. k.o. Petrovija, a temeljem zaključenog Ugovora o zakupu predmetne nekretnine s Gradom Umagom – Umago, KLASA: 944-15/18-01/01, URBROJ: 2105/05-02-18-4, od 14. veljače 2018. godine i Aneksa na Ugovor o zakupu, KLASA: 944-15/18-01/01, URBROJ: 2105/05-02-18-9, od 16. travnja 2018. godine, s ugovorenim rokom trajanja zakupa od 3 (tri) godine.**

 **Na predmetnoj nekretnini oznake k.č.br. 761 k.o. Petrovija u nadležnim zemljišnim knjigama uknjiženo je pravo služnosti radi izgradnje, postavljanja i održavanja kanalizacije sanitarno potrošnih voda naselja Jeci, za korist trg. društva 6. MAJ ODVODNJA D.O.O. iz Umaga, Tribje 2.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nekretnine koje su predmet prodaje,a u tablici su označene pod **rednim brojem 14., odnosno k.č.br. 42/3 zgr. i k.č.br. 42/7 zgr. obje k.o. Petrovija,** nalaze se unutar izgrađenog dijela građevinskog područja naselja Petrovija.

 **Za predmetno područje primjenjuju se odredbe:**

- Prostornog plana uređenja Grada Umaga („Službene novine Grada Umaga-Umago“ broj 3/04., 9/04., 6/06., 8/08. - pročišćeni tekst, 5/10., 5/11., 5/12., 21/14., 10/15., 11/15. - pročišćeni tekst, 19/15., 2/16. - pročišćeni tekst, 12/17. i 18/17. - pročišćeni tekst; u daljnjem tekstu: PPUG Umaga).

 Predmetne nekretnine locirane su u zaleđu stambenih zgrada i kuća smještenih u centralnom dijelu naselja Petrovija.

 Pristup do predmetnih nekretnina moguć je sa sjeverozapadne strane, odnosno s lokacije gradskog trga u naselju, ali preko drugih parcela u privatnom vlasništvu, što znači da predmetne nekretnine nemaju osiguran direktni pristup s javne prometnice.

 Na predmetnim nekretninama nalazi se put koji nije uređen i evidentiran u nadležnom katastru zemljišta te nije održavan, ali kojim se može pristupati do susjednih nekretnina oznaka k.č.br.44/2 zgr. i k.č.br. 349/5, obje k.o. Petrovija

**Posebna napomena:**

**Predmetne nekretnine oznaka k.č.br. 42/3 zgr. i k.č.br. 42/7 zgr., obje k.o. Petrovija izlažu se na podaju kao cjelina i pod uvjetom osnivanja prava služnosti prolaza preko istih prema postojećoj trasi puta koja je na istima formirana u naravi, odnosno prema trasi koja zadovoljava propisane prostornoplanske uvjete u postupku formiranja i evidentiranja puteva, prometnih površina ili nerazvrstanih cesta.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nekretnina koja je predmet prodaje, a u tablici je označena pod **rednim brojem 15., odnosno **k.č.br. 580/2 k.o. Materada**** nalazi se unutar granica građevinskog područja naselja Juricani.

 **Za predmetno područje primjenjuju se odredbe:**

- Prostornog plana uređenja Grada Umaga („Službene novine Grada Umaga“ br. 03/04, 09/04, 06/06, 08/08- pročišćeni tekst, 05/10, 05/11, 05/12 i 21/14,10/15, 11/15- pročišćeni tekst,19/15 i 2/16- pročišćeni tekst, 12/17, 18/17- pročišćeni tekst).

 U naravi predmetna nekretnina predstavlja oranicu koja se koristi kao okućnica od strane vlasnika susjedne nekretnine oznake k.č.br. 101 zgr. k.o. Materada.

 Predmetna nekretnina nema neposredan pristup na javnu prometnu površinu u naselju, već je pristup moguć preko k.č.br. 581/6 k.o. Materada, u vlasništvu Grada Umaga – Umago.

 Na zapadnom dijelu zemljišta izgrađena je metalna nadstrešnica koja se koristi kao spremište / garaža od strane trećih osoba, odnosno vlasnika susjedne parcele, dok se preostali dio nekretnine koristi kao dvorište i park.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nekretnina koja je predmet prodaje**,** a u tablici je označena **pod rednim brojem 16., odnosno k.č.br. 43/7 zgr.k.o. Materada,** nalazi se unutar izgrađenog dijela građevinskog područja naselja Čepljani.

 **Za predmetno područje primjenjuju se odredbe:**

- Prostornog plana uređenja Grada Umaga („Službene novine Grada Umaga-Umago“ broj 3/04., 9/04., 6/06., 8/08. - pročišćeni tekst, 5/10., 5/11., 5/12., 21/14., 10/15., 11/15. - pročišćeni tekst, 19/15., 2/16. - pročišćeni tekst, 12/17. i 18/17. - pročišćeni tekst; u daljnjem tekstu: PPUG Umaga).

 Predmetna nekretnina nalazi se između izgrađenih parcela stambene namjene u zapadnom dijelu naselja. Zemljište je djelomično ograđeno, djelomično je na njemu izgrađena betonska ploča te se koristi kao dvorište, odnosno vrt od strane vlasnika stambenog objekta na susjednoj nekrentini.

 Predmetna nekretnina nema direktan pristup s javne prometne površine, već se pristup s javne prometne površine u naselju do iste ostvaruje preko susjednih parcela.

 **Posebne napomene:**

 **Na nekretnini oznake k.č.br. 43/7 zgr. k.o. Materada izgrađen je dio objekta koji je u posjedu vlasnika susjedne nekretnine, te septička jama.**

 **Rubnim sjevernim dijelom predmetne nekretnine prolazi zračni elektroenergetski vod koji nije kao teret služnosti na istoj evidentiran u nadležnim zemljišnim knjigama.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nekretnine koja su predmet prodaje, a u tablici su označene pod **rednim brojem 17.,** odnosno **k.č.br. 72/1 zgr. i k.č.br. 72/2 zgr. , obje k.o. Lovrečica**, nalaze se u građevinskom području stambenog naselja Šverki – izgrađeni dio.

 **Za predmetno područje primjenjuju se odredbe:**

**-** Prostornog plana uređenja Grada Umaga („Službene novine Grada Umaga“, br. 3/04, 9/04, 6/06, 8/08 – pročišćeni tekst, 5/10, 5/11, 5/12, 21/14, 10/15, 11/15 – pročišćeni tekst, 19/15 i 2/16 – pročišćeni tekst; 12/17, 18/17- pročišćeni tekst, u daljnjem tekstu: PPUGU).

U naravi predmetne nekretnine predstavljaju dvije ruševne kamene zgrade u nizu, prema podacima pribavljenim iz nadležnog Ureda za katastara nekretnina kako slijedi:

-k.č.br. 72/1 zgr. k.o. Lovrečica, kuća i dvorište, s 80 m2;

-k.č.br. 72/2 zgr. k.o. Lovrečica, kuća i dvorište, s 60 m2.

Predmetne zgrade na navedenim katastarskim česticama su u potpuno nefunkcionalnom i u ruševnom stanju, tipične troetažne kamene zgrade u nizu (prizemlje, kat, potkrovlje), s drvenom stropnom i krovnom konstrukcijom.

Pristup na predmetne nekretnine osiguran je s javne prometne površine u naselju, odnosno neposredno s ceste na k.č.br. 1686/1 k.o. Lovrečica.

Predmetne nekretnine nalaze se unutar Vodonosnog područja – državne rezerve podzemnih voda treće razine izvan vodozaštitnog područja II. i III. zone zaštite.

Predmetne nekretnine ne nalaze se na području pod arheološkom zaštitom.

Predmetne nekretnine nalaze se izvan obalnog područja mora te izvan prostora ograničenja Zaštićenog obalnog područja mora (ZOP).

**Posebne napomene**:

**Za predmetnu nekretninu oznake k.č.br. 72/1 zgr. k.o. Lovrečica, u nadležnim zemljišnim knjigama ne postoji upisan podatak o površini iste, stoga je površina predmetne nekretnine označena prema podacima koji su registrirani u nadležnom katastru zemljišta.**

**Predmetne nekretnine oznaka k.č.br. 72/1 zgr. i k.č.br. 72/2 zgr., obje k.o. Lovrečica izlažu se na prodaju kao cjelina.**

**Posebne napomene za sve nekretnine koje se izlažu na prodaju u ovom Javnom natječaju:**

**Grad Umag – Umago ne odgovara za neusklađenost zemljišnoknjižnih i katastarskih podataka te stvarne površine u odnosu na predmetne nekretnine koje se izlažu na prodaju temeljem ovog Javnog natječaja, ukoliko takva neusklađenost postoji.**

**Grad Umag - Umago ne odgovara za uvjete gradnje ili ograničenja u pogledu određenih uvjeta gradnje koji se odnose na predmetne nekretnine koje se izlažu na prodaju, ako su takvi uvjeti propisani odredbama važeće prostornoplanske dokumentacije.**

**III.** Pravo sudjelovanja u ovom Javnom natječaju imaju fizičke i pravne osobe (u daljnjem tekstu: podnositelj ponude), koje prema pozitivnim propisima Republike Hrvatske mogu stjecati vlasništvo nekretnina u RH.

**IV.** Rok za podnošenje ponuda za kupnju nekretnina izloženih na prodaju u ovom Javnom natječaju iznosi **15 (petnaest) dana**, a počinje se računati od početka sljedećeg dana od dana objavljivanja teksta Javnog natječaja na oglasnoj ploči i mrežnim stranicama Grada Umaga- Umago.

**V.** **Natječaj je objavljen na oglasnoj ploči i internetskim stranicama Grada Umaga-Umago dana 29. svibnja 2020.godine te je zadnji dan za podnošenje ponuda za kupnju nekretnina izloženih na ovom Javnom natječaju dan 15. lipnja 2020.godine.**

**VI. Ponude za kupnju nekretnina izloženih na prodaju u ovom Javnom natječaju moraju biti zaprimljene u Gradu Umagu-Umago najkasnije do datuma određenog kao zadnji dan za podnošenje ponuda, odnosno najkasnije do dana 15. lipnja 2020. godine, do 15:30 sati.**

**VII.** Podnositelj ponude, koji se natječe za kupnju nekretnina izloženih na prodaju dužan je za sudjelovanje u istom, uplatiti za korist Grada Umaga- Umago **jamčevinu** koja iznosi **10% od utvrđenog iznosa početne cijene za nekretninu za koju podnosi ponudu, a koja je naznačena u točki I. ovog Javnog natječaja.**

Jamčevina se uplaćuje na žiro-račun Grada Umaga broj: **HR13** **23800061846800002,** uz naznaku: **JAMČEVINA ZA KUPNJU NEKRETNINA**, poziv na broj / model primatelja: **HR 68 7757-OIB.**

**Uplata određenog iznosa jamčevine za sudjelovanje u ovom javnom natječaju mora biti položena i vidljiva na računu Grada Umaga - Umago najkasnije do datuma određenog kao zadnji dan za podnošenje ponuda, odnosno najkasnije do dana 15. lipnja 2020. godine, do 15.30 sati.**

**VIII**. Ponuda za kupnju nekretnine dostavlja se u **zatvorenoj omotnici** i **obavezno sadrži**:

- pisanu ponudu u kojoj je naznačen redni broj nekretnine iz natječaja za koju se podnositelj

 natječe te iznos (isključivo u kunama) koji podnositelj nudi kao kupoprodajnu cijenu za istu,

- dokaz o uplati jamčevine (nalog za plaćanje) u izvorniku ili dokaz o plaćanju putem interneta,

- javnobilježnički ovjerenu izjavu u kojoj ponuditelj iskazuje da nema dospjelih financijskih obveza, odnosno dugovanja prema Gradu Umagu-Umago, s bilo koje osnove, u izvorniku, ili potvrdu upravnog odjela Grada Umaga-Umago nadležnog za financije da ponuditelj nema dospjelih financijskih obveza, odnosno dugovanja prema Gradu Umagu-Umago, s bilo koje osnove, u izvorniku,

- podatak o osobnom identifikacijskom broju (OIB) i broju žiro-računa ili tekućeg računa, te SWIFT CODE ako se ponuda dostavlja iz inozemstva,

- osobni identifikacijski dokument podnositelja, u presliku,

- dokaz o registraciji pravne osobe (ako je podnositelj pravna osoba), u presliku.

**IX.** Ponude za kupnju nekretnina koje su izložene na prodaju u ovom Javnom natječaju dostavljaju se u **zatvorenim omotnicama** s naznakom: «**ZA NATJEČAJ, ZA KUPNJU NEKRETNINE (G-IV-2020) - NE OTVARAJ» na sljedeću adresu:**

**GRAD UMAG-UMAGO**

**Povjerenstvo za provedbu javnog natječaja za prodaju nekretnina**

**u vlasništvu Grada Umaga,Trg slobode 7, 52470 Umag**

**Ponude se mogu predati osobno, neposredno u pisarnici Grada Umaga-Umago, koja se nalazi na adresi: Umag, Trg slobode 7, prizemlje, ured br. 3 ili preporučeno putem pošte.**

**X.** Svaka dostavljena ponuda koja se odnosi na kupnju bilo koje nekretnine izložene na prodaju putem ovog Javnog natječaja, smatrat će se valjanom ukoliko sadrži sve tražene podatke i propisanu dokumentaciju, te ukoliko je pravovremeno dostavljena.

Nerazumljive, neodređene, nepotpune i nepravovremene ponude, kao i ponude u kojima je iznos ponuđene kupoprodajne cijene niži od onog određenog u početnoj cijeni, smatrat će se nevaljanima.

**XI.** Sve pristigle ponude za kupnju nekretnina temeljem ovog Javnog natječaja otvorit će Povjerenstvo za provedbu javnog natječaja za prodaju nekretnina u vlasništvu Grada Umaga- Umago, na sjednici otvorenoj za javnost, koja će se održati dana **16. lipnja 2020. godine**, u Gradskoj vijećnici Grada Umaga- Umago, G. Garibaldija 6, s početkom u **14.30 sati.**

 S obzirom na mjere suzbijanja širenja epidemije COVID-19, propisane od strane Stožera civilne zaštite Republike Hrvatske, i prostorne mogućnosti Gradske vijećnice, javnost se ograničava na najviše 12 osoba.

Nakon okončanja postupka otvaranja dostavljenih ponuda, Povjerenstvo će sastaviti zapisnik o otvaranju ponuda te će predložiti utvrđivanje najpovoljnijih ponuditelja za kupnju nekretnina izloženih na prodaju. Konačnu odluku o utvrđivanju najpovoljnijih ponuditelja za kupnju nekretnina iz ovog Javnog natječaja donijet će Gradonačelnik Grada Umaga-Umago.

Svaki ponuditelj koji je sudjelovao u ovom Javnom natječaju bit će pisanim putem obaviješten o rezultatima provedenog Javnog natječaja, i to u roku od 15 (petnaest) dana od dana donošenja Zaključka o utvrđivanju najpovoljnijih ponuditelja.

**XII.** Ponuditeljima koji su sudjelovali u ovom Javnom natječaju, a koji nisu izabrani kao najpovoljniji, vratit će se iznos uplaćene jamčevine u roku od **30 (trideset) dana** od dana donošenja zaključka gradonačelnika Grada Umaga-Umago o utvrđivanju najpovoljnijih ponuditelja.

Ponuditeljima koji su izabrani kao najpovoljniji, uplaćene jamčevine uračunat će se u kupoprodajnu cijenu za kupnju nekretnine iz ovog Javnog natječaja.

**OBVEZE NAJPOVOLJNIJIH PONUDITELJA (KUPACA):**

**XIII**. Ponuditelj koji je dostavio ponudu za kupnju neke od nekretnina izloženih na prodaju u ovom Javnom natječaju, a koji je prije donošenja Zaključka o utvrđivanju najpovoljnijih ponuditelja odustao od kupnje nekretnine za koju je dostavio ponudu, gubi pravo na povrat uplaćene jamčevine.

Isto tako ponuditelj koji je dostavio ponudu za kupnju neke od nekretnina izloženih na prodaju u ovom Javnom natječaju, a koji je nakon donošenja Zaključka o utvrđivanju najpovoljnijih ponuditelja, a prije sklapanja ugovora o kupoprodaji nekretnine, odustao od kupnje nekretnine za koju je dostavio ponudu, gubi pravo na povrat uplaćene jamčevine.

U slučajevima iz prethodnih stavaka gradonačelnik Grada Umaga-Umago posebnim će zaključkom poništiti izbor takvog ponuditelja kao najpovoljnijeg te se natječaj za nekretninu koja je bila predmet ponude takvog ponuditelja može ponoviti.

Ponuditelji koji su zaključkom gradonačelnika Grada Umaga-Umago izabrani kao najpovoljniji, pisanim će putem, u roku od **15 (petnaest) dana** od dana donošenja spomenutog Zaključka, biti pozvani da pristupe sklapanju kupoprodajnog ugovora s Gradom Umagom-Umago.

Ukoliko uredno pozvani najpovoljniji ponuditelj bez obrazloženja ili opravdanja ne pristupi sklapanju kupoprodajnog ugovora u roku koji mu je određen u pozivu, smatrat će se da je odustao od kupnje nekretnine za koju se natjecao i slijedom toga gubi pravo na povrat uplaćenog iznosa jamčevine.

U takvom slučaju gradonačelnik Grada Umaga **-** Umago posebnim će zaključkom poništiti izbor takvog ponuditelja kao najpovoljnijeg te se natječaj za nekretninu koja je bila predmet ponude takvog ponuditelja može ponoviti.

**XIV.** Ako najpovoljnijim ponuditeljem budu utvrđene dvije ili više osoba koje su podnijele zajedničku ponudu za određenu nekretninu izloženu na javnom natječaju, njihova je obveza glede isplate kupoprodajne cijene solidarna te će kao takva biti utvrđena i ugovorom o kupoprodaji nekretnina.

**ROK PLAĆANJA KUPOPRODAJNE CIJENE**

**XV.** Iznos kupoprodajne cijene koja je postignuta za kupnju određene nekretnine iz ovog Javnog natječaja, kupac je dužan uplatiti u cjelokupnom iznosu u **roku od 30 (trideset) dana** **od dana sklapanja ugovora**. Ukoliko kupac zakasni s plaćanjem kupoprodajne cijene, obvezuje se na plaćanje zakonskih zateznih kamata koje teku od dana dospijeća plaćanja do dana isplate.

Ukoliko kupac zakasni s plaćanjem kupoprodajne cijene za kupljenu nekretninu više od **30 (trideset) dana**, prodavatelj ima pravo jednostrano raskinuti zaključeni ugovor, a uplaćenu jamčevinu zadržati.

Upis prava vlasništva na kupljenoj nekretnini kupac može ishoditi na temelju kupoprodajnog ugovora i potvrde Grada Umaga-Umago kojom se dokazuje isplata cjelokupne kupoprodajne cijene za kupljenu nekretninu za korist prodavatelja.

**OSTALE ODREDBE**

**XVI.**  Kupnja nekretnina izloženih na prodaju u ovom Javnom natječaju se obavlja po načelu **„viđeno – kupljeno“.**

 Grad Umag-Umago ne odgovara za eventualnu neusklađenost podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišnoknjižne i druge dokumentacije i stvarnog stanja u prostoru.

Grad Umag-Umago ne odgovara za uvjete gradnje ili ograničenja u pogledu određenih uvjeta gradnje koji se odnose na nekretnine izložene na prodaju u ovom Javnom natječaju, a koji mogu proizaći iz odgovarajućih zakonskih propisa ili odgovarajuće prostornoplanske dokumentacije.

Uvjeti izgradnje na nekretninama koje se izlažu na prodaju temeljem ovog Javnog natječaja, a na kojima je moguća izgradnja, propisani su odredbama važeće prostornoplanske dokumentacije.

**XVII. Kompletne odredbe svih važećih prostornoplanskih dokumenata koji se odnose na nekretnine koje se izlažu na prodaju temeljem ovog Javnog natječaja dostupne su na** i**nternetskim** s**tranicama Grada Umaga-Umago -** [**www.umag.hr**](http://www.umag.hr)**.**

**XVIII.** Za nekretnine koje se izlažu na prodaju temeljem ovog Javnog natječaja Grad Umag **-** Umago organizira uvid na terenu, uz prisutnost ovlaštene osobe, za dan **09. lipnja 2020. godine**, uz prethodnu najavu zainteresiranih ponuditelja na broj tel:052/702-969 ili 052/702-966, ili na sljedeće adrese e-pošte: sabina.martinovic@umag.hr ili maja.galovic@umag.hr.

**XIX.** Gradonačelnik Grada Umaga **-** Umago pridržava pravo poništavanja objavljenog Javnog natječajau cijelosti ili djelomično, u svakoj fazi postupka, bez davanja posebnog obrazloženja, kao i pravo neizbora najpovoljnijeg ponuditelja za kupnju pojedine ili svih nekretnina iz ovog Javnog natječaja.

**XX.** Za sve ostale upite vezane uz provođenje ovog Javnog natječaja, zainteresirane osobe mogu se obratiti u Upravni odjel za upravljanje imovinom, izgradnju i održavanje ili zatražiti objašnjenje ili informaciju putem telefona pozivom na sljedeće brojeve: 052/702-969 ili 052/702-966, ili na sljedeće adrese e-pošte: sabina.martinovic@umag.hr ili maja.galovic@umag.hr.

**XXI.** Fotodokumentacija nekretnina navedenih u tabelarnom dijelu ovog Javnog natječaja čini sastavni dio istoga. Priložena fotodokumentacija informativnog je karaktera te se ne može smatrati službenim dokumentom.

**KLASA: 944-01/20-01/29**

**URBROJ: 2105/05-02-20-4**

**Umag, 29. svibnja 2020. godine**

**GRAD UMAG – UMAGO**

**GRADONAČELNIK**

**Vili Bassanese**